Publication: Magyar Közlöny
Issue: MK-2002-93 (Year: 2002, Number: 93)
Era: 1990-2004
Section: elvét. [63/1995. (X. 27.) AB határozat, ABH 1995. 527.,
Paragraph Index: 344

5. Az indítványozó az Ör. 7/C. § (1) bekezdése elsõ öt francia bekezdését az Sztv. 37/D. § (8) bekezdésébe ütközõnek vélte, s támadta az Ör. 7/E. § (1) bekezdését is, mivel az visszautal a 7/C. §-ra. Az Ör. 7/C. § (1) bekezdésének sérelmezett elõírásai megállapítják: „Nem jogosult az aktív korú nem foglalkoztatott személyeket egyébként megilletõ rendszeres szociális segélyre (megállapításra, folyósításra) az, aki meglévõ munkaviszonyát felelõtlenül megszünteti (megszüntette), vagy olyan magatartást folytat, amelybõl nyilvánvaló, hogy felelõs munkaadó még egyszerû munkakörben sem alkalmazná, így különösen az, aki — antiszociális magatartása miatt vesztette el legutóbbi munkahelyét, — alkoholizál, a szükséges gyógykezelésnek nem veti magát alá addig, amíg a gyógykezelést legalább meg nem kezdi, és akkor sem, ha azt nem fejezi be, — magát személyi tisztaságában, vagy környezetét elhanyagolja (pl. kertjét nem mûveli), és ezek miatt mint munkahelyi helytállást, igényességet felmutatni nem tudó eleve kizárja a munkavállalói aktív körbe történõ visszakerülés lehetõségébõl, — közhasznú munka, közmunka vagy a települést érintõ közfeladat ellátása céljából szervezett egyéb munka végzése során a rábízott feladatokat hanyagul látja, vagy látta el, az elvárható teljesítményt (normát) nem éri el, — bár munkanélküli és ideje engedné, családjáról nem gondoskodik, például gyermeke rendszeres óvodába vagy iskolába járását és lehetséges elõmenetelét nem biztosítja.” Az Ör. 7/E. § (1) bekezdése pedig a következõ rendelkezést tartalmazza: „Az az aktív korú nem foglalkoztatott kérelmezõ, aki a 7/A—7/D. §-ban megjelölt elõírások, elvárások bármelyikét nem teljesíti, vagy a 7/C. §-ban írt magatartás bármelyikét tanúsítja, úgy minõsül, hogy nem teljesíti a szociális igazgatásról és szociális ellátásokról

Source: https://magyarkozlony.hu/hivatalos-lapok/331c16beab98f12ed0ae3ab8418f2520c767b2a6/dokumentumok/62b663a3f2128c48c22c5ca94a595f937fe24f13/letoltes